CELEX: 62018CN0666
Language: el
Date: 2018-10-24 00:00:00
Title: Υπόθεση C-666/18: Αίτηση προδικαστικής αποφάσεως την οποία υπέβαλε το cour d’appel de Paris (Γαλλία) στις 24 Οκτωβρίου 2018 — IT Development SAS κατά Free Mobile SAS

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/19
            
         
      Αίτηση προδικαστικής αποφάσεως την οποία υπέβαλε το cour d’appel de Paris (Γαλλία) στις 24 Οκτωβρίου 2018 — IT Development SAS κατά Free Mobile SAS
      (Υπόθεση C-666/18)
      (2019/C 4/26)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel de Paris
      
         Διάδικοι στην υπόθεση της κύριας δίκης
      
      
         Εκκαλούσα: IT Development SAS
      
         Εφεσίβλητη: Free Mobile SAS
      
         Προδικαστικό ερώτημα
      
      Αποτελεί η μη τήρηση από κάτοχο άδειας εκμετάλλευσης λογισμικού των όρων σύμβασης παραχώρησης άδειας εκμετάλλευσης λογισμικού (με τη λήξη της δοκιμαστικής περιόδου, την υπέρβαση του αριθμού των εξουσιοδοτημένων χρηστών ή άλλης μονάδας μέτρησης, όπως των επεξεργαστών που μπορούν να χρησιμοποιηθούν για την εκτέλεση των οδηγιών του λογισμικού, ή με την τροποποίηση του πηγαίου κώδικα του λογισμικού, όταν η άδεια παρέχει αυτό το δικαίωμα στον αρχικό κάτοχο):
      
                  —
               
               
                  παραποίηση/απομίμηση (κατά την έννοια της οδηγίας 2004/48 της 29ης Απριλίου 2004 (1)) σε βάρος του κατόχου του δικαιώματος διανοητικής ιδιοκτησίας λογισμικού που κατοχυρώνεται από το άρθρο 4 της οδηγίας 2009/24/ΕΚ της 23ης Απριλίου 2009, για τη νομική προστασία των προγραμμάτων ηλεκτρονικών υπολογιστών (2);
               
            
                  —
               
               
                  ή υπόκειται σε ιδιαίτερο νομικό καθεστώς, όπως αυτό της συμβατικής ευθύνης του κοινού δικαίου;
               
            
         (1)  Οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας (ΕΕ L 157, σ. 45).
      
         (2)  Οδηγία 2009/24/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τη νομική προστασία των προγραμμάτων ηλεκτρονικών υπολογιστών (ΕΕ L 111, σ. 16).